અહેવાલમાં જણાવ્યાં અનુસાર વધુ સક્રિય બનેલી અમેરિકન ફેડરલ રિઝર્વને કારણે 2017માં ડોલર મજબૂત બનશે. ડોઈશ બેન્કના મતે ડોલર સામે ચાઈનીઝ યુઆન ડિસેમ્બર, 2017 સુધીમાં 7.4 ટકા જેટલો ઘટશે જ્યારે આવતા વર્ષે યુરો ડોલરની લગભગ સમકક્ષ સ્તરે આવી જશે. આ સ્થિતિમાં આવતા વર્ષે રૂપિયો પણ 70ની સપાટી ભેદી ડિસેમ્બર, 2017 સુધીમાં 72.5ની સપાટીને સ્પર્શે તેવી શક્યતા છે. જેને લીધે રિઅલ ઈફેક્ટિવ એક્સચેન્જ રેટનો કેટલોક વધારો ધોવાતા વિશ્વના અન્ય ઉભરતા રાષ્ટ્રો સામેની સ્પર્ધામાં ભારતીય નિકાસ ક્ષેત્રને પોતાની સ્પર્ધાત્મકતા જાળવી રાખવામાં મદદ મળશે. અહેવાલમાં જણાવ્યાં અનુસાર ચલણના મૂલ્યમાં થતી વધઘટને ખાળવા માટે મધ્યસ્થ બેન્ક સમયાંતરે દરમિયાનગીરી કરશે પરંતુ રૂપિયામાં થતાં નજીવા ઘટાડાને રોકવા પગલાં નહીં લે.